stanford-oval/wikipedia huggingface dataset:
NFL Draft
Tilaisuuden kulku ja pelaajavalintoja koskevat säännöt

NFL:n draft on järjestetty New Yorkissa vuodesta 1965. Kasvavan yleisösuosion takia tapahtumaa on jouduttu siirtämään yhä suurempiin tiloihin. Aikaisemmin valintatilaisuus on järjestetty muun muassa Madison Square Gardenissa ja Javits Centerissä. Vuoden 2006 valintatilaisuus järjestettiin ensimmäistä kertaa Radio City Music Hallissa. Yleisöliput ovat maksuttomia, mutta ne jaetaan yleisölle saapumisjärjestyksessä aamulla ennen ensimmäisen varauspäivän alkua. Vuonna 2010 NFL Draft muutettiin kolmipäiväiseksi siten, että ensimmäisen kierroksen varaukset tehtiin parhaaseen Yhdysvaltain itärannikon televisionkatseluaikaan torstaina, toinen ja kolmas varauskierros tapahtui perjantaina alkuillasta ja kierrokset 4–7 lauantaina aamupäivällä.
Nykyään valintatilaisuus koostuu seitsemästä valintakierroksesta. Kullekin NFL:n 32 joukkueesta on määrätty vuoronumero perustuen edellisen NFL-kauden menestykseen: huonoimman voittoprosentin joukkue aloittaa jokaisen kierroksen ja Super Bowl -voittaja valitsee kierroksen viimeisenä. Saman voittoprosentin joukkueiden järjestys ratkaistaan sen mukaan, kuinka hyvät voittoprosentit heidän yhteisillä vastustajillaan oli edellisellä kaudella. Pudotuspeleissä samalla kierroksella pudonneiden joukkueiden järjestys ratkaistaan samalla tavalla.
NFL:n draftissä ensimmäisenä varattu pelaajalle on tiedossa usein rahakkain pelaajasopimus, mutta muiden pelaajien sopimusten arvo on sidoksissa useisiin eri tekijöihin. Edellisen vuoden vastaavalla varausnumeroilla varatut pelaajat toimivat jonkinlaisena ohjenuorana, mutta myös pelipaikalla on merkitystä. Tavallisesti esimerkiksi pelinrakentajat allekirjoittavat arvokkaammat sopimukset kuin hyökkäyksen linjamiehet.
Jokaisella joukkueella on oma edustajansa valintatilaisuudessa. Tilaisuuden edetessä jokaisella joukkueella on ensimmäisellä varauskierroksella viisitoista minuuttia aikaa ilmoittaa valintansa, toisella varauskierroksella kymmenen minuuttia ja kierroksilla 3–7 vain viisi minuuttia. Joukkueen edustajien on ilmoitettava kirjallisesti aikarajaan mennessä sen pelaajan nimi, jonka he haluavat valita. NFL:n komissaarin ilmoittaa pelaajan nimen ääneen yleisölle ja muille joukkueilla. Jos joukkue ei ilmoita mitään nimeä aikarajaan mennessä, varausvuoro ei siirry automaattisesti seuraavalle joukkueelle, mutta seuraavana valitseva joukkue voi jo ilmoittaa varauksensa nimen. Tällöin käytännössä kaksi joukkuetta voi kilpailla samastakin pelaajasta: se kumpi ehtii ilmoittaa pelaajan nimen ensin, saa etuoikeuden varata tämän.
Tilaisuuden kulku ja pelaajavalintoja koskevat säännöt > Kompensaatiovaraukset l. Compensatory Picks

Valintatilaisuudessa on tavallisten varausten lisäksi jaettu 32 kompensaatiovarausta kierroksille 3–7. Näillä varauksilla hyvitetään joukkueita, joista on edellisellä kaudella lähtenyt enemmän vapaita agentteja kuin joukkueisiin on tullut. Kompensaatiovarausvuoroja joukkueet eivät voi vaihtaa keskenään ja ne jaetaan erityisellä kaavalla, jossa otetaan huomioon menetettyjen pelaajien palkka, suoritukset ja pelipaikan tärkeys. Esimerkiksi kakkospelinrakentajan menettänyt joukkue saattaa saada kompensaatiovarauksen kuudennelle kierrokselle, kun taas ykköslaitahyökkääjän menettänyt joukkue voi saada kompensaatiovarauksen jo kierroksella kolme tai neljä.
Jos kompensaatiovarauksia jaetaan ennen valintatilaisuutta alle sallitun määrän (32), jäljelle jääneet varaukset jaetaan liigan heikoimmille joukkueille, jotka suorittavat valintansa ylimääräisellä kahdeksannella varauskierroksella.
Tilaisuuden kulku ja pelaajavalintoja koskevat säännöt > Varauskelpoiset pelaajat

NFL:n valintatilaisuus on avoin kaikille amerikkalaisen jalkapallon pelaajille, jotka ovat valmistuneet high schoolista vähintään kolme vuotta aikaisemmin. Suurin osa valituista pelaajista on kuitenkin vastavalmistuneita yliopistopelaajia tai kolmannen vuoden yliopistopelaajia (engl. juniors).
Valintatilaisuuteen voi osallistua myös pelaajia, jotka ovat pelanneet aiemmin muissa ammattilaisliigoissa, kuten Arena Football Leaguessa tai Kanadan liigassa CFL:ssä.
Värvätty pelaaja, joka ei lopulta allekirjoitakaan pelaajasopimusta NFL-joukkueen kanssa, voi asettua uudelleen valintatilaisuuteen seuraavana vuonna. Ainoa edellytys on, että hän ei seuraavaan NFL draftiin mennessä ole pelannut lainkaan NFL:n runkosarjassa tai pudotuspeleissä.
Tilaisuuden kulku ja pelaajavalintoja koskevat säännöt > Palkat

NFL on luonut järjestelmän, jonka avulla jokainen NFL-joukkue joutuu käyttämään rajatun määrän rahaa palkkabudjetistaan palkkakaton puitteissa vastavalittujen pelaajien sopimuksiin. Koska palkkakaton sallima pelaajabudjetti kasvaa joka vuosi tasaisesti, useimpina vuosina joukkueilla on automaattisesti käytössään riittävä määrä rahaa pelaajabudjetista palkkaamaan kaikki NFL draftin kautta valitut pelaajat.
Vaikka kyseessä on normaalisti Yhdysvalloissa työsuojalain vastainen palkkasäännöstely, se on laillinen, koska NFL:n pelaajayhdistys NFLPA on hyväksynyt sen osana NFL:n ja pelaajayhdistyksen välistä työehtosopimusta.
Valittujen pelaajien palkka määräytyy enimmäkseen sen mukaan, kuinka korkealla varausnumerolla heidät on valittu. Ensimmäisen kierroksen kymmenen ensimmäistä pelaajaa ovat tavallisesti parhaiten palkattuja tulokaspelaajia ja kahden viimeisen valintakierroksen pelaajat saavat useimmiten tyytyä tulokaspelaajien vähimmäispalkkaan. Pelaajien agentit käyttävät edellisen vuoden tulokkaiden sopimuksia de facto -mittarina neuvotellessaan uusia.  Kun ykkösvarauksen sopimuksen arvo on selvillä, seuraavien pelaajien sopimusten arvo laskee lievästi portaittain.
Eräs NFL:n työehtosopimukseen kirjattu sääntö on, että varaustilaisuuden ensimmäisen kierroksen sijoilla 1–16 varatut pelaajat voivat tehdä korkeintaan kuuden vuoden mittaisen sopimuksen, mutta sijoilla 17–32 varattujen pisin sopimusaika on lyhyempi, vain viisi vuotta. Lyhyemmän sopimuksen tehneellä ja sopimuskauden aikana hyvin menestyvällä pelaajalla on siten mahdollisuus päästä vapaaksi agentiksi nopeammin ja solmia uusi, rahakkaampi pelaajasopimus.
Kaikki tulokaspelaajat, joita ei valittu, ovat heti vapaita agentteja ja voivat solmia sopimuksia vapaasti halukkaiden joukkueiden kanssa. Draftissä valitsematta jäänyt tulokaspelaaja (engl. rookie free agent) joutuu tyytymään lähes aina NFL:n säätämään tulokkaiden vähimmäispalkkaan.
Tilaisuuden kulku ja pelaajavalintoja koskevat säännöt > Mr. Irrelevant

Eräs NFL:n valintatilaisuuden epävirallisista ilmiöistä on ”Mr. Irrelevant” (suom. Herra Merkityksetön), kyseenalainen arvonimi, joka lankeaa kaksipäiväisen tilaisuuden viimeisenä valitulle pelaajalle. Mr. Irrelevantille järjestetään paraati ja palkinnoksi hän saa ”Lowsman Trophyn”, joka on parodia parhaan yliopistopelaajan Heisman Trophysta.
Merkittäviä tapahtumia ennen NFL:n draftiä > NFL Scouting Combine

NFL Scouting Combine eli NFL-tulokkaiden katselmustilaisuus on nelipäiväinen, joka vuoden helmikuun lopussa järjestettävä tilaisuus, johon kutsutaan yli 300 yliopistopelaajaa fyysisiin ja psykologisiin testeihin. Tilaisuus järjestetään Indianapolisin kaupungissa Indianan osavaltiossa, Indianapolis Coltsin kotistadionilla RCA Domessa. NFL-joukkueiden valmentajat, toimitusjohtajat ja kykyjenetsijät yrittävät selvittää testien perusteella parhaat tulokkaat ennen NFL:n draftiä. Katselmukseen kutsuttavat yliopistopelaajat valikoi alustavasti joukko NFL:n toimitsijoita. Sen jälkeen NFL-joukkueiden toimitusjohtajista ja NFL:n toimitsijoista koostuvassa komiteassa rajataan kutsuttavien määrää edelleen, jotta päästään noin 300 pelaajaan. Lopullisella kutsulistalla on hieman liikkumavaraa viime hetken muutoksille eli lähinnä pelaajille, joita ei ollut alun perin tarkoitus kutsua tai jos loukkaantumisten takia joku joutuu jäämään pois katselmustilaisuudesta.
Vuonna 1977 ensimmäisen kerran järjestetty pienimuotoinen, alihankintana toteutettu katselmustilaisuus on paisunut nelipäiväiseksi mediasirkukseksi, jossa jokaista potentiaalista ensimmäisten kierrosten varausta tarkkaillaan armottomasti. Katselmustilaisuuden perimmäinen tarkoitus on auttaa henkilöstöhankinnoista vastaavia NFL-joukkueiden edustajia arvioimaan kontrolloiduissa olosuhteissa vakiotestien avulla eri pelaajia. NFL:n oma kaapelitelevisionkanava, NFL Network, lähettää noin 26 tuntia ohjelmaa katselmuksesta.
Nelipäiväisessä katselmuksessa pelaajat joutuvat suorittamaan seuraavat testit:
40 jaardin pikajuoksu
Penkkipunnerrus (102,15 kg:n painoilla mahdollisimman monta punnerrusta; vapaaehtoinen pelinrakentajille ja laitahyökkääjille)
Ponnistustesti
Vauhditon pituushyppy
20 jaardin sukkulajuoksu
Kolmen keilan juoksutesti (suunnanvaihto-, lähtönopeus- ja tasapainotesti)
60 jaardin sukkulajuoksu
Erilaisia pelipaikkakohtaisia harjoitteita (pelinrakentajilla heittoharjoituksia, linjamiehillä blokkaustekniikkaharjoitteita jne.)
Haastattelut
Erilaiset paino-, pituus- ja ympärysmittaukset
Lääkärintarkastus
Doping- ja huumetestit
Cybex-testi, jossa erikoislaitteella mitataan ja testaan henkilön nivelien liikkuvuutta
Wonderlicin testi, joka on eräänlainen kognitiivinen älykkyystesti, jossa on 12 minuuttia aikaa vastata 50 kysymykseen
Merkittäviä tapahtumia ennen NFL:n draftiä > Pro Day

Miltei jokainen pääsarjatason yliopisto järjestää erityisen ammattilaispäivän (engl. Pro Day), jonne NFL-joukkueiden kykyjenetsijät voivat tulla arvioimaan tulokasehdokkaiden suorituksia. Pro Dayn uskotaan auttavan tulokkaita yltämään parempiin suorituksiin, koska harjoitteet tehdään tutussa ympäristössä ja pienemmällä huomiolla kuin yleisessä katselmustilaisuudessa.
Isoilla yliopistoilla saattaa olla useita ammattilaiseksi tähtääviä pelaajia, joten NFL-joukkueet ovat syystäkin kiinnostuneita erillisistä katselmustilaisuuksista. Mahdollisesti ensimmäisellä kierroksella varattaville pelaajille saatetaan järjestää henkilökohtainen Pro Day, johon muut pelaajat eivät osallistu.
Aiheesta muualla

NFL.comin artikkeli vuoden 2006 kompensaatiovarauksista
Täydellinen luettelo Mr. Irrelevanteista (Arkistoitu – Internet Archive)
NFL draft -tietokanta
Oreksiinit

Oreksiini A on toinen oreksiinien lajeista.
Oreksiinit eli hypokretiinit ovat hypotalamuksen tuottamia neuropeptidihormoneja. Oreksiineja on kahta eri lajia eli oreksiini A (OXA) ja oreksiini B (OXB), joista käytetään myös nimityksiä hypokretiinit 1 ja 2. Oreksiini A:ssa on 33 ja oreksiini B:ssä 28 aminohappoa. Oreksiinien nimet johtuvat kreikan sanasta orexis = ruokahalu, johon niiden vaikutus ensimmäisenä liitettiin. Ne kiihdyttävät myös muita elintoimintoja ja ovat yhteydessä muun muassa narkolepsiaan.
Tutkijat ovat selvittäneet, olisiko oreksiiniin vaikuttavalla lääkkeellä hyviä ominaisuuksia unilääkkeenä. Lääkkeeltä toivotaan puuttuvan perinteisten unilääkkeiden haittavaikutuksia, kuten tokkuraisuutta ja huonomuistisuutta. Myös laihdutuslääkkeenä sillä on toivottu olevan tehoa.
Hermosoluista tihkuva adenosiini on sen vastavaikuttaja.
Oreksiini-A:n CAS-numero on 205599-75-3 ja oreksiini-B:n CAS-numero 205599-76-4.
Aiheesta muualla

Tohtori Tolonen: Oreksiinit (Arkistoitu – Internet Archive)
Helsingin yliopiston eläinlääketieteellisen tiedekunnan väitöskirjan esittely: Pauli Turunen, Hermovälittäjäaine oreksiinin tunnistetut lipidiviestimolekyylit selittävät synapsiviestintää esittely
Pauli Turunen, Studies on OX1 orexin receptor coupling to arachidonic acid and endocannabinoid signaling, University of Helsinki, Department of Veterinary Biosciencies Faculty of Veterinary Medicine, Helsinki 2012 (englanniksi) (pdf)
Human Metabolome Database (HMDB): Orexin (englanniksi)
Kyoto Encyclopedia of Genes and Genomes (KEGG): Orexin A ja Orexin B (englanniksi)
Pacific Jazz Records

| Pacific Jazz Records |
| --- | --- |

Perustettu:  1952
Lakkautettu:  1965
Perustajat:  Richard Bock Roy Harte
Tilanne:  lakkautettu
Tyylilajit:  jazz
Kotimaa:  Yhdysvallat
Sijainti:  Los Angeles, Kalifornia
Infobox OKNimi-testi OK: 
Pacific Jazz Records oli Los Angelesissa toiminut levy-yhtiö, joka tunnettiin ehkä parhaiten cool jazzista tai West Coast -jazzista. Sen perustivat tuottaja Richard Bock sekä rumpali Roy Harte vuonna 1952. Harte oli myös toinen Nocturne Recordsin perustajista vuonna 1954, toisen ollessa jazzbasisti Harry Babasin.
Pacific Jazz Recordsille äänittäneitä muusikkoja olivat muun muassa Chet Baker, Paul Desmond, Gery Mulligan, Joe Pass, Gerald Wilson, The Crusaders, Don Ellis, Clare Fischer, Jim Hall, Groove Holmes, Les McCann, West Montgomery ja Art Pepper.
Pacific Jazz Records muutti nimensä muotoon World Pacific Records ja lopulta muotoon World Pacific vuoden 1957 syksyllä. Liberty Records osti levy-yhtiöt toukokuussa 1965, mutta ne pysyivät silti autonomisina levy-yhtiöinä jonkin aikaa: vain mainostus ja tuotanto yhdistettiin. Transamerica Corporation osti puolestaan Liberty Recordsin vuoden 1968 kesällä, jolloin emo-yhtiöstä tuli Liberty/U.A. INC. kunnes Liberty Records lopetti vuonna 1971.
Aiheesta muualla

Kuvia tai muita tiedostoja aiheesta Pacific Jazz Records Wikimedia Commonsissa
Bodö

| Bodö |
| --- | --- |
 Hamnholmen, Pirttisaari ja Bodö.
Maantiede
Saariryhmä:  Porvoon saaristo
Merialue:  Itämeri
Pinta-ala:  1,75 km²
Valtio
Valtio:  Suomi
Maakunta:  Uusimaa
Kunta:  Porvoo
Väestö
Väkiluku:  3
Infobox OKNimi-testi OK: 
Bodö on saari Porvoon ulkosaaristossa. 175 hehtaarin kokoisella saarella asuu vakituisesti kolme henkilöä.
Oscar Almgren

Oscar Almgren vuonna 1910.
Oscar Almgren (1869 Tukholma – 1945 Uppsala) oli ruotsalainen arkeologi ja professori. Hän vaikutti merkittävästi alallaan.
Teoksia

Från Uppländska gravfält
Några svensk-finska stenåldersproblem, 1913
Hällristningar och kultbruk, 1927
Käännös suomeksi
British Association for the Advancement of Science

British Association for the Advancement of Science on brittiläinen tieteenedistämisseura. Se perustettiin vuonna 1831, ja mallina käytettiin saksalaista Gesellschaft Deutscher Naturforscher und Ärzte -järjestöä. Seuran tarkoituksena on tieteiden edistäminen, yleisön mielenkiinnon johtaminen tieteeseen ja tiedemiesten yhteistyöjärjestönä toimiminen. Järjestön perustamista ehdotti Sir David Brewster, joka piti Royal Societya elitistisenä ja vanhoillisena järjestönä. Järjestön ehkä kuuluisin kokous järjestettiin Oxfordissa vuonna 1860. Kokouksessa Samuel Wilberforce ja Thomas Henry Huxley väittelivät evoluutiosta. Kokous tunnetaan paremmin nimellä Oxfordin evoluutioväittely.
Tammikuusta 2009 lähtien seura on ottanut käyttöön nimen The British Science Association (BSA)..
Käännös suomeksi
Biergarten

Kuva müncheniläisestä biergartenista kesällä 2002.
Biergarten (suom. olutpuutarha) on erityisesti Saksassa tyypillinen kesäisin avoinna oleva puiston keskelle rakennettu ulkoilmaravintola. Klassisessa baijerilaisessa biergartenissa erikoisena piirteenä voidaan pitää asiakkaiden oikeutta tuoda mukanaan nautittavaksi omia ruoka-eväitään.
Wikimedia Commonsissa on kuvia tai muita tiedostoja aiheesta .
Oscar Andersson

18-Oscar Andersson
Johan Anders Oskar Andersson (8. joulukuuta 1813 Tukholma – 13. tammikuuta 1866 Malmö) oli ruotsalainen Suomessa asunut näytelmäkirjailija ja runoilija.
Andersson kirjoitti komedian Skomakaren och hans fru yhdessä Jakob Gabriel Leisteniuksen (1821–1858) kanssa.
Näytelmiä

Skomakaren och hans fru : komedi med sång i 2 akter ; imitation af Oscar Andersson ; kupletterna af J. G. Leistenius.     J. C. Frenckell & Son, Helsingfors 1848
British Airtoursin lento 28M

| British Airtoursin lento 28M |
| --- | --- |

Yhteenveto
Päivämäärä:  22. elokuuta 1985
Onnettomuustyyppi:  moottorivika, tulipalo
Tapahtumapaikka:  Manchesterin lentoasema, Iso-Britannia
Lähtöpaikka:  Manchesterin lentoasema, Iso-Britannia
Määränpää:  Kerkyran kansainvälinen lentoasema, Kreikka
Kuolleita:  55
Eloonjääneitä:  82
Lentokone
Konetyyppi:  Boeing 737-236
Lentoyhtiö:  British Airtours
Rekisteritunnus:  G-BGJL
Matkustajia:  131
Miehistöä:  6
British Airtoursin lento 28M oli kansainvälinen reittilento Manchesterista Korfun saarelle Kreikkaan. 22. elokuuta 1985 sattui lento-onnettomuus, jossa kuoli 55 ihmistä. Kone oli lähtenyt lähtökiitoon ja moottori oli syttynyt tuleen. Kapteeni pysäytti koneen rauhallisesti, mutta evakuoinnin aikana 55 ihmistä kuoli myrkkysavuihin.
Käännös suomeksi
Otto Braun (kommunisti)

Otto Braun eli Li De 1930-luvun lopulla.
Otto Braun (28. syyskuuta 1900 Ismaning, Saksan keisarikunta – 15. elokuuta 1974 Varna, Bulgaria) oli saksalainen kommunisti, joka toimi 1930-luvulla Kiinassa kommunistisen internationaalin (Komintern) lähettämänä Kiinan kommunistisen puolueen (KKP) sotilaallisena neuvonantajana. Hän käytti Kiinassa salanimeä Li De (Wade–Giles: Li Teh).
Aiheesta muualla

Kuvia tai muita tiedostoja aiheesta Otto Braun Wikimedia Commonsissa
Billboard Japan Hot 100

Billboard Japan Hot 100 on Billboard Japanin ylläpitämä musiikkilista, joka luetteloi viikoittain 100 suosituinta kappaletta Japanissa. Se huomioi fyysisen myynnin, digitaalisen myynnin ja latauksen, radiosoiton, Twitter-maininnat, Youtube- ja GyaO-katselut ja Gracenote-haut. Listaa on julkaistu vuodesta 2008 lähtien.
Orimattilan työväentalo

| Orimattilan työväentalo |
| --- | --- |
 Orimattilan kirkonkylän työväenyhdistyksen talo 1954
Sijainti:  Orimattila
Valmistumisvuosi:  1910
Purkuvuosi:  1968
Rakennuttaja:  Orimattilan työväenyhdistys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Orimattilan työväentalo oli Orimattilan kaupungissa sijainnut työväentalo.
Historiaa

Orimattilan työväenyhdistys perustettiin vuonna 1905. Vuonna 1907 yhdistyksessä oli 202 jäsentä, joista naisia oli kahdeksan. Työväenyhdistys vuokrasi toimintaansa varten aluksi Orimattilan seurakunnan omistamasta talosta kaksi huonetta, mutta niistä jouduttiin luopumaan vuonna 1910. Oman talon hankintaa varten perustettiin rakennusrahasto ja sitä kartuttamaan toimikunta. Yhdistys sai Orimattilan kunnalta tontin, jolle alettiin rakentaa työväentaloa vuonna 1909. Rakennustyö edistyi hitaasti varojen puutteen vuoksi, vaikka rahallista apua saatiin naapuriyhdistyksiltä. Ilmaisia työpäiviä tehtiin perustus-, kivi-, hakkaus- ja ajotöissä. Talo valmistui vuonna 1910, ja siinä oli komea torni. Talo purettiin huonokuntoisena vuonna 1968. Yhdistys suunnitteli uuden talon rakentamista, mutta hanke ei toteutunut.
Toimintaa työväentalolla

Toisen maailmansodan jälkeen toiminta palautui aktiiviseksi. Työväentalossa esitettiin näytelmiä, oli torvisoittoa, kirjasto ja kurssitoimintaa. Opintokerhoissa aiheina oli muun muassa kunnallishallinto ja järjestötietous. Myös tansseja järjestettiin.
Bieruńin-Lędzinyn piirikunta

Bieruńin-Lędzinyn piirikunta (puol. powiat bieruńsko-lędziński) on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 59 776. Piirikuntaan kuuluvat kolme kaupunkikuntaa ovat Bieruń, Imielin ja Lędziny ja kaksi muuta kuntaa Bojszowy ja Chełm Śląski.
Piirikunnan väestöpyramidi 2014.
Vuoden 2019 lopussa Bieruńin-Lędzinyn piirikunnassa arvioitiin olevan 59 776 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 57 695 ja sen ennakoidaan vuoteen 2050 mennessä pienenevän 59 137 asukkaaseen. Alle 18-vuotiaiden arvioidaan vuoden 2019 lopussa muodostaneen 19,6 prosenttia piirikunnan väestöstä, työikäisten 62,1 prosenttia ja eläkeikäisten 18,3 prosenttia väestön keski-iän ollessa 40,4 vuotta. Elävänä syntyi vuonna 2019 yhteensä 589 lasta.
Otanmäen vaunutehdas

| Otanmäen vaunutehdas |
| --- | --- |

Sijainti:  Kajaani
Koordinaatit:  64°07′04″N 27°05′09″E﻿ / ﻿64.11786199°N 27.08583644°E﻿ / 64.11786199; 27.08583644
Rakennustyyppi:  Tehdas
Valmistumisvuosi:  1986
Omistaja:  Transtech
 fiOtanmäen vaunutehdas 
  
Otanmäen vaunutehdas on Kajaanin kaupunkiin kuuluvassa Otanmäen kylässä sijaitseva, Škoda Transtechin omistama, vuonna 1986 perustettu raitiotie- ja rautatievaunutehdas. Se rakennettiin Otanmäkeen työllistämään lakkautetun kaivoksen henkilöstöä.
Ajatuksena oli erityisesti myydä Neuvostoliiton rautatieministeriölle Suomen ja Neuvostoliiton valtioiden välisen bilateraalikaupan osana junavaunuja. Suunnitelmissa oli jopa 4 000 junanvaunun tuotanto vuosittain. Suunnitelmiin tuli äkkinäinen muutos 1990-luvun alussa bilateraalikaupan lakattua ja Venäjän talouden romahdettua.
Omistajat

Tehtaan perusti valtiollinen kaivos- ja teräsyhtiö Rautaruukki, jossa se kuului Rautaruukki Transtechille eli Rautaruukin kuljetusvälineryhmälle. Tehtaan omistajaksi tuli myöhemmin Transtech. Transtech Oy:n ajauduttua vaikeuksiin yhtiö myytiin vuonna 1999 espanjalaiselle Talgolle. Yhtiön toimintaa uhkasi tilausten puutteessa lopettaminen, kunnes maaliskuussa 2007 suomalainen sijoittajaryhmä ilmoitti ostavansa yhtiön osakekannan ja muuttavansa yhtiön nimen takaisin Transtech Oy:ksi.
Vuodesta 2015 alkaen Transtechin ja tehtaan pääomistaja on ollut tšekkiläinen kiskokaluston valmistamiseen keskittynyt konepajakonserni Škoda.
VR:n junanvaunut

VR-Yhtymä on tilannut tehtaalta kaksikerrosvaunuja vuodesta 1998 alkaen. Vuonna 2006 VR tilasi 20 kappaletta uudenlaisia Edm-makuuvaunuja, ja myöhemmin vielä 20 vaunua lisää. Tehtaalta valmistui syksyllä 2013 Edo-ohjausvaunut. Otanmäestä on toimitettu VR:lle myös muita kaksikerrosvaunuja kuten DuettoPlus-ravintolavaunuja (ERd) ja 2. luokan matkustajavaunuja (Ed, Edb).
Pacific Central Station

Pacific Central Station on rautatieasema Vancouverin kaupungissa, Brittiläisen Kolumbian provinssissa, Kanadassa. Asema on kanadalaisen VIA Railin The Canadian -junan läntinen päätepiste sekä yhdysvaltalaisen Amtrakin Cascades-junan pohjoinen päätepiste. Asemalta on vaihtoyhteys Greyhound Kanadan ja Pacific Coach Linesin linja-autoihin. Lisäksi aseman läheisyydessä sijaitsee Vancouverin sisäista joukkoliikennettä palvelevan SkyTrainin asema.
Kanadan rautateiden kulta-aikoina useat rautatieyhtiöt laajensivat rataverkkoaan, ja vuosina 1917–1919 Great Northern Railway of Canada rakensi mantereen ylittävän rautatielinjan, jonka läntinen päätepiste oli Pacific Central Station. Rautatie oli jo kolmas Kanadan halki rakennettu linjaus. Ensimmäisen maailmansodan aikana liikenne rautateillä supistui huomattavasti, ja sotateollisuuden tuotteet kuljetettiin pääasiassa Canadian Pacific Railwayn kalustolla. Yhtiö päätyi vaikeuksiin ja haki taloudellista apua valtiolta. Rautatieyhtiö päätyi valtion omistukseen 6. syyskuuta 1918 ja lopulta osaksi nykyistä Canadian National -rautatieyhtiötä.
Vuonna 1991 asema määriteltiin kansallishistorialliseksi rautatieasemaksi.
Vuonna 1993 kaukoliikenteen linja-autoterminaali siirtyi rautatieaseman tiloihin, mikä mahdollisti vaihtoyhteydet muualle provinssiin.
Aiheesta muualla

Pacific Central Station (Arkistoitu – Internet Archive) vanstreets.com (englanniksi)
Greyhound Canada (Arkistoitu – Internet Archive) Vancouver, BC (englanniksi)
Pacific Coach Lines (Arkistoitu – Internet Archive) (englanniksi)
Nürburgringin 24 tunnin ajo

|  Nürburgringin 24 tunnin ajo |
| --- | --- |

Rata:  Nürburgring Nordschleife
Ensimmäinen tapahtuma:  1970
Viimeisin tapahtuma:  2024
Nürburgringin 24 tunnin ajo (saks. ADAC 24h Rennen Nürburgring) on Nürburgringin moottoriradalla Saksassa ajettava urheilu- ja vakioautojen kestävyyskilpailu. Kilpailun järjestää ADAC-autoseura.
Kilpailu järjestettiin ensimmäistä kertaa vuonna 1970. Sen esikuvina toimivat perinteikkäät Le Mansin ja Daytonan 24 tunnin ajot. Kilpailu luotiin kalliiden urheiluautojen Nürburgringin 1 000 kilometrin kilpailun rinnalle edullisemmaksi vaihtoehdoksi.
24 tunnin kilpailu käydään Nordschleifen radalla, jossa on kilpailun aikana mukana osa GP-radasta. Nordschleifen pituus on historian saatossa vaihdellut 22,8 ja 26 kilometrin välillä. Kilpailuun osallistuu vuosittain noin 230 autokuntaa ja 700 kuljettajaa. Itse kilpailuun pääsee mukaan 210 autokuntaa, joissa kussakin 2–4 kuljettajaa.